A început să practice scrima la vârstă de nouă ani cu antrenorul Alexandru Csipler. După bacalaureat s-a transferat la CSA Steaua sub conducerea lui Constantin Ciocârlie. În anul 1970 s-a întors la Satu Mare, dar nu a putut obține o viză de ieșire din țară pentru competiții. Când a primit un pașaport în 1972 a decis să plece în Germania, fiind etnic german. Sub steagul acestei țări a câștigat medalia de aur pe echipe la Campionatul Mondial de Scrimă din 1973 de la Göteborg.